Stesen MRT Prince Edward Road

Stesen MRT Prince Edward Road ialah sebuah stesen Sistem Pengangkutan Gerak Cepat bawah tanah akan datang di mana Laluan MRT Circle berkhidmat di stesen ini. Ia terletak di Downtown Core, Singapura. Stesen ini adalah sebahagian daripada Tahap 6 laluan Bulatan yang akan "menutup bulatan" antara stesen MRT HarbourFront dan Marina Bay. Ia dibina di sepanjang Jalan Shenton, berhampiran persimpangan Jalan Keppel dan Jalan Palmer. Ia mula diumumkan pada tahun 2015, sdengan nama pembinaannya iaitu, Prince Edward. Pembinaan stesen itu bermula pada 2017. Pada 2018, stesen itu dinamakan Prince Edward Road semasa undian penamaan oleh Penguasa Pengangkutan Darat. Stesen itu akan dibuka pada tahun 2025 bersama-sama dengan stesen CCL6 yang lain, tetapi ia telah ditangguhkan ke 2026 kerana pandemik COVID-19 di Singapura.

Sejarah 
Stesen ini pertama kali diumumkan pada 29 Oktober 2015 sebagai sebahagian daripada Tahap 6 laluan MRT Circle di Singapura. Kontrak 885 untuk pembinaan stesen Prince Edward dan terowong yang berkaitan telah diberikan kepada China Railway Tunnel Group Co., Ltd (Cawangan Singapura) pada jumlah mencecah S$310.8 juta (AS$ 225.07 juta) pada Oktober 2017. Pembinaan bermula pada penghujung tahun 2017 dan kemungkinan akan siap pada tahun 2026. Tiga nama stesen awal iaitu 'Prince Edward Road', 'Palmer Road' dan 'Parsi Road' telah dipilih oleh Penguasa Pengangkutan Darat untuk undian awam. Nama "Prince Edward Road" telah menang dan telah ditetapkan olleh LTA. Pada 8 Mac 2020, tuangan konkrit untuk tapak bumbung bawah tanah stesen telah disiapkan. Mesin Pengorek Terowong (TBM) Sun Wu juga telah menyiapkan separuh daripada kerja terowong menuju ke stesen bersebelahan iaitu, Cantonment. Disebabkan oleh pandemik COVID-19, kerja-kerja terowong terpaksa digantung seketika untuk mencegah sebarang penyebaran virus.  Pada bulan September, Sun Wu TBM telah berjaya membaut terowong di bawah bangunan stesen keretapi Tanjong Pagar yang lama. Terowong ke arah stesen itu memerlukan pemantauan yang rapi dengan peranti dipasang untuk memastikan tiada kerosakan dibuat pada arca dan bahagian dalam stesen.

Ciri-ciri stesen

Lokasi 
Stesen Prince Edward Road akan terletak berhampiran Bangunan Bestway dan bangunan warisan Kuil Hock Teck See sertaMasjid Haji Muhammad Salleh. Terminal Bas Shenton Way telah dipindahkan pada 24 Jun 2017 untuk pembinaan stesen MRT.

Pelan stesen 
Stesen ini akan mempunyai tiga aras bawah tanah dengan dua platform bertindih. Saiz stesen ialah  dengan  dengan .

Rujukan

Pautan luar 
 

Prince Edward Road